runetrust/blame-folketinget-dk huggingface dataset:
Marianne Jelved (RV), 2003-06-03:
er kravet om enstemmighed jo ikke særlig frugtbart eller særlig demokratisk, for der sker jo det, når man har en vetoret, at man stopper med at gøre sig umage for at finde et fælles svar og en fælles løsning. Det ser vi også i Sikkerhedsrådet, og derfor bør vi også arbejde for at ændre de regler, der er i FN.
Niels Flemming Hansen (KF), 2024-04-10:
Denne udbygning vil ikke blot skabe flere vognbaner i begge retninger fra Vestamager til Lufthavn Vest, men også forbedre sammenfletningen ved Amagermotorvejen, etablere en ny parallelrampe ved Ørestad og udbygge tilslutningsanlægget ved Amager Strandvej.
Villy Søvndal (SF), 2011-11-17:
Det er jo en fælles strategi, både for Danmark, Grønland og Færøerne, og det betyder – det er også lidt et svar til fru Doris Jakobsen – at det også er noget, vi i så fald vil komme til at håndtere i fællesskab, både Danmark, Grønland og Færøerne.
Troels Lund Poulsen (V), 2005-04-28:
Men det er jo netop for at illustrere den hulhed, der er, altså at man anklager USA for ikke at gøre nok, for at de ikke tager vare på tingene, til trods for at USA er et retssamfund og netop nu er gået i gang med at fælde dom over de forbrydelser, der er sket.
Line Barfod (EL), 2004-05-11:
For det er jo problemet med det repræsentative demokrati: Hvis ikke der er mulighed for nyvalg, så kan folk altså umiddelbart efter valget skifte holdning og gennemføre noget helt andet, end de er blevet valgt på, og så kan de håbe på, at vælgerne har glemt det, når der 4 år senere er valg igen.
Karsten Lauritzen (V), 2016-02-12:
Men jeg tror nu, det er bedst, at skat er noget privat for borgere, og for virksomheder skal der være åbenhed og offentlighed, men vi skal også sikre nogle systemer, der gør, at den åbenhed ikke kan misbruges til at udstille virksomheder på et fejlagtigt grundlag.
Per Clausen (EL), 2014-01-17:
Jeg er da selvfølgelig særlig glad for den klare tilkendegivelse, der kom fra ministeren, om, at vi kan forvente, at der kommer et forslag til klimalov i 2014, og at det forslag også vil være i overensstemmelse med de løfter, der lå i regeringsgrundlaget, om, hvordan en klimalov skal skrues sammen, og hvordan man vil sikre, at den ikke bare skaber rammerne for, at der bliver nogle forpligtende målsætninger, men også sikrer, at der hele tiden bliver en evaluering, der gør, at man kan korrigere og gennemføre nye tiltag, hvis det bliver nødvendigt.
Mette Frederiksen (S), 2025-02-18:
Nu arbejder jeg sjældent med håb som strategi, og det gør jeg heller ikke, hvad angår rigsfællesskabet, men jeg sætter min lid til – og her håber jeg faktisk også – at tvistløsningnævnet, også kaldet § 6-nævnet, hjælper os med at finde en mere farbar vej frem i den dansk-færøske relation.
Morten Messerschmidt (DF), 2023-02-21:
Men jeg vil også se meget frem til at få svar på mit spørgsmål, nemlig hvad ministerens svar egentlig er til de mennesker, hvor det ikke er en ren fritidsinteresse at gå til f.eks. dans, men det måske er, fordi man genoptræner efter en hjerneblødning, et trafikuheld eller andet, hvor man har mistet nogle af sine kognitive eller fysiske egenskaber, og hvor man i dag så i en periode eller måske permanent er på førtidspension og måske må fravælge det her, som kan være en vigtig del af genoptræningen.
Jonas Dahl (SF), 2016-03-15:
Men når jeg alligevel har en anelse forbehold, skyldes det, som både Enhedslistens ordfører og Dansk Folkepartis ordfører tidligere var inde på, at det selvfølgelig også rejser en række spørgsmål, i forhold til hvordan vi sikrer borgerens inddragelse, og hvornår det i givet fald skal ske.
Morten Østergaard (RV), 2014-12-12:
Og derfor har vi gennemført en række initiativer og sat en række ambitiøse mål, der lægger kursen for det videre arbejde. Vi har afskaffet fattigdomsydelserne og loftet over børne- og ungeydelsen, og begge initiativer øger overførslerne for de personer, der havde de allerlaveste indkomster.
Frank Aaen (EL), 2008-01-18:
Det er mit håb, for der er rigtig mange ordførere, der har brugt det som et afgørende argument, at hvis det nu viser sig, at grundloven giver mulighed for, at Folketinget kan behandle den slags sager, kan vi ved en andenbehandling få flere partier til at støtte forslaget her om at udvide demokratiet, for det er jo det, det går ud på.
Anne Grete Holmsgaard (SF), 2010-01-26:
Men jeg vil godt sige, at vi har et samråd med statsministeren den 23. februar om eftermiddagen, som er et åbent samråd, og vi vil gerne have en skriftlig evaluering inden, sådan at vi har sikkerhed for, at man altså her går til det på en redelig måde, og at man også er villig til at se med selvkritiske øjne på det, man har foretaget sig, og de strategiskift, man har været igennem.
Per Clausen (EL), 2007-03-30:
Men et eller andet sted er det jo besynderligt – det giver jeg sådan set universitetsledelserne ret i – at man gennemfører en reform, indskrænker demokratiet for de menige medarbejdere, indskrænker indflydelsen for de studerende, giver den til uafhængige bestyrelser og rektorer, og når de så har haft magten i 3 år og vel knap Fttm.072.fm Page 5319 Monday, August 20, 2007 11:33 AM nok har kunnet vise, hvad de kunne bruge den til, går man i gang med at indskrænke den og tage magten fra dem igen.
Ole Stavad (S), 2004-05-11:
Dertil kommer, at vi tror, at det forslag, Enhedslisten har fremsat her, kun realistisk ville have nogen mulighed for at kunne lade sig gøre i det virkelige liv i forholdsvis små kommuner, og hvis vi åbnede for det principielle i det her, tror jeg, vi ville åbne for en glidebane, som vi ikke er tilhængere af.
Mads Fuglede (V), 2024-01-18:
En af de løsninger, vi nok også kommer til at skulle kigge på på et tidspunkt, og som også står i regeringsgrundlaget, er, at vi skal have lavet et eftersyn af vores konventioner, sådan at vi ikke bare går til grænsen, men måske også udfordrer nogle af de principper, der er i de konventioner, der binder os på det her område.
Christina Egelund (LA), 2017-03-28:
Hvis det lykkes regeringen at forhandle forordning 883 i den retning, som bl.a. Liberal Alliance, men også vores kollegaer i blå blok og i andre partier er enige om, er jeg sikker på, at noget af den politiske blæst, der er i Europa, om selve arbejdskraftens frie bevægelighed, vil aftage.
Peter Skaarup (DF), 2020-06-24:
Jeg kunne også godt tænke mig at spørge, om man vil opdatere reglerne for de her forhold, for ministeren har da givetvis ret, når det bliver sagt, at ethvert fly kan lande, men det er jo ikke ethvert flys passagerer, som bare skal have lov til at vandre ud i samfundet og påbegynde en smitte af danskerne, når vi netop har prøvet at lukke af for den smitte.
Zenia Stampe (RV), 2019-12-12:
Og der synes jeg bare, at det er en vigtig melding, også til regeringen, at når regeringen i diverse forskellige anledninger møder landbruget, så håber jeg, at man vil rejse den her problemstilling og sige, at det godt kan være, at vi ikke kan komme dem i møde på den her måde – men vi har jo andre instrumenter og andre måder at regulere på.
Karsten Hønge (SF), 2011-03-22:
Det anføres, at der er tale om en regelsanering og en lempelse af de administrative byrder for erhvervslivet, ligesom det anføres, at bestemmelsen har begrænset betydning for priserne, og at der kun er et yderst beskedent antal forbrugerklager vedrørende manglende overholdelse af bestemmelsen.
Svend Auken (S), 2000-03-22:
Jeg synes altså ikke, at man skal forgribe sig på fremtiden, mere end man kan overskue, og mere end der er brug for, og det er den ubehagelige tendens, som jeg tror de fleste i Folketinget er enig med mig i, nemlig at man bruger de meget store erhvervsområder til en lokalisering, som er uhensigtsmæssig - ikke i nærheden af andre virksomheder, ikke i nærheden af den by, der findes, men ude ved de motorveje, der placeres. Jeg tror, meget få ønsker et billede i Danmark, som man kender det fra andre lande, hvor det er de store trafikårer, der bliver erhvervsområderne.
Charlotte Fischer (RV), 2006-01-24:
Vi er inde i en fase, hvor vi er åbne, i modsætning til så mange andre, over for at lede efter svar, hente erfaringer ind fra udlandet, men der er jo faktisk også den mulighed, at man i det mindste går hen og ser på f.eks. voksentandplejen, om man kunne lave en bedre indretning end den, der er i dag.
Line Barfod (EL), 2009-05-07:
Og vi har nu også fået politiets ord for, at det faktisk virker, ikke bare i forhold til, at alle vi, der føler os utrygge, får langt større tryghed og en tro på vores fællesskaber, når vi står sammen og tager gaden tilbage, men faktisk også i forhold til de unge, når de oplever, at der er et andet fællesskab, og at deres naboer og lærere er med i et andet fællesskab end det, de kunne få ved at gå ind i en bande.
Bent Hindrup Andersen (EL), 1998-02-04:
Egentlig var det sådan set meget klar tale fra fru Lene Espersen om, hvad meningen er, når det kommer til stykket, med denne centralisering af fødevarekontrollen, og det er at få stoppet de kommuner, der går længere med hensyn til at oplyse forbrugerne, end fru Lene Espersen synes er godt.
Eyvind Vesselbo (V), 2013-01-17:
Det er et ret simpelt og enkelt lovforslag, som giver førtidspensionister, som får førtidspension efter lov om højeste, mellemste, forhøjet, almen og almindelig førtidspension en mulighed for en frivillig overgang til førtidspension efter lov om social pension, hvilket ikke er muligt på nuværende tidspunkt.
Maja Panduro (S), 2013-05-31:
Det synes jeg faktisk også at vi har påvist med nogle af de beslutninger, som vi allerede har taget – også nogle af de beslutninger, som vi har taget sammen med hr. Per Clausens parti, bl.a. beslutningen om at afskaffe de meget lave og fattigdomsskabende ydelser, som den tidligere regering havde fundet på.
Pernille Vigsø Bagge (SF), 2005-04-26:
For at gøre noget for at udligne den forskel, der er på antallet af mænd og kvinder på topposter, fremsætter SF senere i dag et beslutningsforslag, som går på at indgå forpligtende aftaler med erhvervslivets organisationer om indsats for at øge andelen af kvinder på topposter med mindst 25 pct. over de næste 4 år.
Ole Sohn (SF), 2002-12-06:
en fantastisk udsivning fra arbejdsmarkedet til efterløn og pension, alt imens der kommer færre personer ind i den anden ende. Derfor er det utrolig vigtigt, at vi sikrer, at vi får omskolet og efteruddannet den del af arbejdsstyrken, som i dag er arbejdsløs, sådan at de kan gå ind og få de kvalifikationer, der er nødvendige for at gå ind på de arbejdspladser, som enten er eller bliver ledige her i de kommende år.
Eigil Andersen (SF), 2015-05-12:
Det rigtig gode ved den ordning, som blev lavet i sygedagpengereformen, er i øvrigt også, at vejen til, at man kan fortsætte på sygedagpenge med fuld sats, er, at man har en erklæring fra sin egen praktiserende læge eller for den sags skyld en behandlende sygehuslæge, hvori der står, at man har en livstruende alvorlig sygdom.
Lisbeth Bech Poulsen (SF), 2018-03-01:
Så den bekymring, som vi er flere, der har udtrykt, har jo ikke noget at gøre med, at vi underkender den reelle trussel, der er, men den retter sig snarere mod spørgsmålet om, hvordan vi behandler de her kæmpe store mængder af data, der ender med at skulle ligge et bestemt sted, altså det her kontaktpunkt, CSIRT, som foreslås bliver lagt under Center for Cybersikkerhed, som er en del af Forsvarets Efterretningstjeneste.
Frank Jensen (S), 1999-11-16:
Men det er da klart, at jeg godt forstår anledningen til spørgsmålet, men jeg synes til gengæld, at man skal gennemtænke det godt, og det er også derfor, at hr. Thulesen Dahl flere gange har hørt mig sige, at man skal overveje tingene, for ellers udsætter man sig selv for beskyldninger om lovsjusk.
Jens Joel (S), 2021-11-23:
Og selv om vi alle sammen kender det der med, at der kan være lidt mandagstræthed og lidt panik oven på weekenden, så har jeg det grundlæggende set sådan, at det, der afgør, hvor godt jeg har det, når jeg mandag morgen cykler op ad Risvang Allé for at aflevere mine to poder i daginstitutionen, jo egentlig er, om jeg føler, at den dag, de skal til at have, er en dag, der bliver god for dem, hvor der faktisk er voksne nok omkring dem, hvor der er ro, hvor der er læring, hvor der er leg, og hvor der er gode pædagogiske rammer.
Jesper Petersen (S), 2019-04-10:
Og jeg må bare minde skatteministeren om, at problemet i at have lavet et smalt medieforlig jo er, at uanset om det er gennemført eller ej, uanset om det måtte nå at bortfalde eller ej, inden der bliver udskrevet valg, så har man ikke sikret sig flertal for sine ting ud i fremtiden, altså fordi man har lavet et smalt medieforlig og ikke villet forankre det hen over den politiske midte.
Katrine Robsøe (RV), 2024-04-16:
Man vil jo fra regeringens side åbenbart ikke stemme for det her beslutningsforslag, men hvis man så er i gang med at kigge på det, vil jeg håbe, at man også får kigget på, både hvor vi placerer de her beslutningskompetencer og kontrolgodkendelserne henne, men også på, hvordan vi får lappet de huller for bedst muligt at sikre, at forureneren rent faktisk kommer til at betale, og at vi ikke bare sender det her ud i en runde to af mulige nye kriser, hvis – det sker forhåbentlig aldrig – der skulle komme en lignende sag igen.
Kristian Thulesen Dahl (DF), 1999-11-24:
Kan ministeren ikke bekræfte, at det, som ministeren nu kalder en præcisering i forhold til forvaltningsloven, er det, ministeren tidligere har advaret imod, fordi ministeren har sagt, at det ville give en form for omvendt bevisførelse, som vil være vanskelig at administrere?
Henrik Dam Kristensen (S), 2014-11-12:
Det følger også af et bilag til bekendtgørelse om unges arbejde, som rent faktisk stammer helt tilbage fra 1996, men som senest er ændret i 2005, altså under den tidligere VK-regering, og disse regler om unges arbejde er, som jeg sagde før, så blevet udarbejdet i tæt samarbejde med parterne på området.
Dennis Flydtkjær (DF), 2021-03-11:
Jeg synes, at det er et godt princip, der ligger bag aftalen, nemlig at man siger til selskaberne, at I kan få lov til at investere jer ud af det eller forske jer ud af det, og så kommer der måske noget afgiftstryk senere, som gør det dyrere at drive virksomhed.
René Christensen (DF), 2021-12-21:
Hvordan kan ordføreren stå på Folketingets talerstol og sige, at politisk set gjorde ministeren på det tidspunkt, fru Inger Støjberg, det rigtige, men at man i dag finder det uværdigt, selv om man stadig væk, selv den dag i dag, står og siger, at det moralsk set var det rigtige?
Sikandar Siddique (ALT), 2019-12-06:
Vi så gerne, at man i stedet for at bruge en masse midler og penge på de her kameraer brugte dem på flere betjente, der gik rundt i Jomfru Ane Gade, mere nærpoliti, tryghed, vi ved der virker, tryghed, vi ved at borgerne ønsker sig.
Karen Hækkerup (S), 2014-02-19:
Der har PET lavet et faktaark, som man kan finde på deres hjemmeside, og som beskriver, hvordan de har kontakt til ressourcepersoner fra landet, hvordan de intensiverer samarbejdet i SSP, hvordan de fører samtaler med hjemvendte, der har deltaget i væbnet kamp osv. osv.
Pia Larsen (V), 2002-05-21:
I det øjeblik det færøske folk ønsker, at vi skal fortsætte diskussionen i Danmark, fordi de ved en folkeafstemning har tilkendegivet, at de gerne vil have et ændret tilhørsforhold eller en total løsrivelse fra Danmark, ja, så kan vi tage den her diskussion i det danske Folketing.
Margrethe Vestager (RV), 2002-02-01:
Det kan godt være, at det er i lyset af den tilstundende fastelavn, jeg synes, der er en kontur af en narrehat med bjælder på, for hr. Kristian Jensen glemmer jo at sige, at der er nedskæringer på hvert enkelt uddannelsestaksameter, og hr. Kristian Jensen glemmer at sige, at de 400 mio. kr., som han smykker sig med, er en étårig bevilling, og at de penge er nogle, vi i fællesskab har taget ud af den tynde luft, og som vi i fællesskab skal forhandle om.
Liv Holm Andersen (RV), 2015-01-22:
Så det er nye initiativer på den her tryghedsdagsorden, som i særlig grad går ud på at sikre, at man netop får de gode eksempler, som Venstres ordfører var inde på, ud at arbejde flere steder, for vi ved jo meget om, hvad der virker på det her område.
Ole Stavad (S), 2002-05-27:
Derfor er det ikke først og fremmest for at understøtte det, der foregår, når vi nævner universitetssamarbejdet i universitetsbyerne, eller at understøtte universitetsbyerne, når vi siger it-samarbejde, det er for at sikre, at det kommer ud i alle dele af regionen og stillet til rådighed for erhvervslivet også der, hvor vi kan sige, at grundlaget er svagest og sværest.
Morten Østergaard (RV), 2015-03-11:
Så det er jo ikke, fordi problemstillingen er os fremmed, og selvfølgelig kan det da lyde voldsomt, at der er nogle personer, som ser ud til at tabe penge på at gå på arbejde, og når nogle kommer i den situation, skyldes det bl.a., at den umiddelbare økonomiske gevinst i nogle tilfælde bliver spist op af udgifter til transport til og fra arbejde.
Mette Reissmann (S), 2012-02-24:
Der er allerede fra justitsministerens side blevet sagt, at det ikke er forsvarligt at bruge et beløb svarende til 2 mia. kr. på at oprette det, og at forestille sig, at det ville have en præventiv effekt, at selve registeret bliver oprettet, er jo simpelt hen noget vås – det er ikke dokumenteret.
Benny Engelbrecht (S), 2014-10-10:
Jeg glæder mig over, at forslaget fører til, at virksomhedernes omkostninger i forbindelse med energi nedsættes til gavn for vækst og beskæftigelse i Danmark, og jeg glæder mig også over, at forslaget fører til en bedre finansiering af energiaftalen fra 2012 end forsyningssikkerhedsafgiften.
Nick Zimmermann (DF), 2025-01-08:
Danskerne fortjener da at kende til konsekvenserne af indvandringen, og det starter vel netop med, at når der er nogle indvandrere, der begår så forfærdelig kriminalitet som f.eks. at sætte sig bag rattet, efter de både har indtaget stoffer og alkohol, så skal danskerne selvfølgelig vide det.
Karsten Lauritzen (V), 2012-11-29:
Hvis vi skal gå imod den kedelige udvikling, som jo også rammer Café Viking, tror jeg, at politiet har brug for en hjælpende hånd fra lovgivers side, men jeg kan bare forstå på det forslag til vedtagelse, som hr. Ole Hækkerup læste op på vegne af regeringspartierne og regeringens støtteparti, Enhedslisten, at man ikke vil noget.
Nick Hækkerup (S), 2011-02-01:
Jeg forstår Dansk Folkepartis selvstændige stillingtagen sådan, at man går ind for høj løn og høj skat – det er Socialdemokratiet jo i øvrigt enig i – men i det her tilfælde, hvor man afviste beslutningsforslaget fra Det Radikale Venstre, gik man så ind for høj løn og dobbelt skat.
Anders Kronborg (S), 2024-11-07:
Det er jo ikke normalt, at vi sådan beskæftiger os med, hvem der kommer til møderne, og hvem der ikke kommer til møderne, men ligesom det er meget fornemt at få et dansk pas, synes jeg jo også, det er enormt fornemt at sidde i Folketingets Indfødsretsudvalg, hvor man sidder og giver dispensation til at få dansk pas.
Christian H. Hansen (DF), 2001-05-04:
Der vises da også tegn på, at bare fordi en bedrift er stor, er det ikke ensbetydende med, at den har den bedste økonomi. Når man i redegørelsen gør opmærksom på, at det i denne forbindelse er vigtigt, at der kommer andre erhvervsvirksomheder ud i disse områder, må jeg give regeringen fuldstændig ret.
Søren Søndergaard (EL), 2004-03-31:
Men jeg vil lige gøre opmærksom på, at den nuværende statsminister jo ikke er den eneste, som i det her spørgsmål har opført sig på den måde. Vi husker jo alle sammen, da en tidligere statsminister arrangerede et møde med Tibets leder, Dalai Lama, på et herretoilet, eller var det et venteværelse, ude i Kastrup Lufthavn.
Jette Gottlieb (EL), 1999-11-11:
Og begge problemer er jo selvfølgelig afgørende for såvel regeringens samlede som for Socialdemokratiets og De Radikales stillingtagen. Hvis man nu havde kunnet gå op og af et ærligt hjerte sige: Det her forslag er overflødigt; det går jo godt; miljøet er under forbedring; der er ikke nogen problemer, ja, så havde jeg haft respekt for en afvisning af forslaget.
Rasmus Lund-Nielsen (M), 2025-05-14:
For Moderaterne er det afgørende, at vi skaber en skole, hvor alle elever ikke presses ind i den samme struktur, men hvor man undervisningsdifferentierer, anvender mellemformer og lader dem, der er fagligt udfordrede, modtage en mere skræddersyet undervisning på mindre hold, dvs. en skole, hvor lærerne også har mulighed for at lave god undervisning til alle, og hvor støtten ikke først kommer, når det hele er ved at ramle, men tidligt og målrettet, og hvor ressourcerne bruges der, hvor de gør den største forskel.
Lars Barfoed (KF), 2010-10-28:
Jeg synes også, det er væsentligt, at lovforslaget gør det muligt efterfølgende at sætte lov om Det Centrale Dna-profil-register i kraft på Færøerne i overensstemmelse med myndighederne på Færøernes ønske om det, idet reglerne jo danner grundlag for indsamling af de oplysninger, der skal registreres i Det Centrale Dna-profil-register.
Per Clausen (EL), 2008-11-20:
Jeg synes jo, at det er en meget spændende debat, og jeg synes særligt, at det er spændende at høre den entusiasme, hvormed ordførerne kaster sig ind i debatten for ligesom at sikre, at det bliver muligt, inden folk har været arbejdsløse i 6 måneder - altså inden der er gået 6 måneder, efter de er blevet fyret fra deres arbejde - at anbringe dem i løntilskudsjob.
Peter Christensen (V), 2003-09-09:
Nu er det sådan set ikke meningen, at jeg skal svare på det, men jeg tror alligevel, at jeg vil benytte de sidste sekunder til det. Venstre vil jo sikre et fleksibelt arbejdsmarked, for det er det, der er det allermest afgørende, og det gør vi jo ikke ved bøder og heller ikke ved at lægge ny beskatning på lønsummen, som er en anden del af Socialdemokratiets forslag.
Samira Nawa (RV), 2022-02-23:
En af de ting i forhold til offentlighedsloven, som jeg er ret optaget af, er ministerbetjeningsreglen, og jeg kunne godt tænke mig at høre, om ministeren ikke mener, at der er behov for en bedre indsigt i beslutningsprocesserne, og om man ikke kan sikre det, altså den åbenhed, samtidig med at man også bevarer et fortroligt rum mellem embedsmænd og ministre.
Pia Olsen Dyhr (SF), 2010-04-22:
Der er jo åbnet for det her med fortættet samarbejde i Lissabontraktaten, og vi ved endnu ikke helt, hvad rammerne for det er, men jeg vil jo synes, at en af de ting, der f.eks. kunne være oplagt at udfordre det på, ville være det her med kemikalier og vores sundhed.
Lis Greibe (S), 2000-03-29:
Med skyldig hensyntagen til jordbundsmæssige og klimatiske forhold skal der satses på de stabile og hjemmehørende arter, men her må man også indstille sig på en omstillingsperiode, idet en del af de på længere sigt robuste træer forudsætter et beskyttende startskovklima.
Margrethe Vestager (RV), 2004-05-28:
Derfor kan man sige, at selv om forslagsstillerne efter vores mening vælger et forkert middel og redskab til at give retten til ikke at tro og til at vise, at man ikke tror, i hvert fald ikke i den fundamentalistiske overvejelse, så synes vi, det er væsentligt, at vi får denne diskussion.
Magnus Heunicke (S), 2017-11-23:
Forslaget her foreslår konkret, at hvad angår de mindre selskaber af den her slags, behøver man ikke længere gøre det, og hvis vi undlader at gøre det, kan vi skære ned på bureaukratiet, og vi kan få mere opgaveløsning og mere velfærd, som det jo også er, for skattepengene.
Line Barfod (EL), 2005-10-12:
Jeg har ikke noget ønske om at lave svinkeærinder, men uden at vi her skal stå og have en stor historiediskussion, så er opfattelsen i hvert fald blandt os, der var til mødet i Bodø, at vi der ikke blev klar over, at man fjernede budgetposten og embedsmandskomiteen på forbrugerområdet, vi troede, at det blev flyttet ind under nogle andre ministerrådsområder.
Charlotte Dyremose (KF), 2008-05-09:
Så har man valgt - og det kan jo så være, at ministeren skal tage det op til overvejelse, om det nu var så klogt - at sende det lovforslag ned i Folketingssalen, som også havde været i høring, for det skaber åbenbart en hel masse problemer, men man har altså vurderet, og det er vi så nogle der har været enige i, at det var mere korrekt at sende det lovforslag ned i Folketingssalen, som også havde været i høring, og så behandle et ændringsforslag i Folketingssalen for at få tingene til at gå op.